नॉर्थ वेस्ट दिल्ली के स्वरूप नगर में भारतीय नवयुग संघ की तरफ से गऊ हत्या के विरोध में जन आक्रोश रैली निकाली गई। इस रैली का जुलूस करीब एक किलोमीटर से ज्यादा चला जो स्वरूप नगर और आसपास के इलाके की गलियों से गुजरा। इसमें सैकड़ों की संख्या में भारी भीड़ थी जो गऊ हत्या के आरोपियों को फांसी की सजा की मांग कर रहे थे। देश मे गऊ माता की हत्या पर फांसी की सजा का प्रावधान हो यही मुख्य मांग इन लोगो की थी। इस रैली की शुरुआत मां वैष्णो शिव शक्ति मंदिर जे ब्लॉक स्वरूप नगर से शुरू हुई जो विभिन्न इलाकों से होते हुए स्वरूप नगर से गुजरी जिसमें विश्व हिंदू परिषद के संत कुमार पांचाल , राहुल दीक्षित , विष्णु गुप्ता , लक्ष्मीनारायण , ललित शर्मा समेत सैकड़ों कार्यकर्ताओं ने हिस्सा लिया। कार्यक्रम में गऊ माता और भारत माता की जय जय कार के नारे लग रहे थे। वंदे मातरम के नारे गूंज रहे थे , साथ में गऊ वंश के हत्यारों को फांसी की सजा देने की मांग की जा रही थी। काफी संख्या में इस कार्यक्रम में महिलाओं ने भी भाग लिया था इसका आयोजन भारतीय नवयुग संघ की तरफ से किया गया था इसमें भारतीय नवयुग संघ के अध्यक्ष रामगोपाल भारतीय मौजूद रहे साथ में भारतीय नवयुग संघ ने समाज से अनुरोध किया कि वह गऊ माता को दूध के पीने के बाद सड़कों पर आवारा न छोड़े हैं बल्कि उसकी सेवा करें फिर भी मजबूरी हो तो कुछ दान दक्षिणा के साथ किसी गौशाला में ही गऊ वंश को छोड़ें । गऊ वंश को सड़क पर आवारा घूमने के लिए, चोटिल होने के लिए सड़कों पर न छोड़े।